《送兴藏主游金陵》
元代·梵琦

春山青，春水绿。一枝两枝梅花开，十里五里村路曲。

石城云影聚复散，草店鸡声断仍续。莫言描画心手拙，此景当前本奇绝。

谁能一字施品评，简尽五千四十八。道人笑我虚开口，矢上加尖成漏透。

背却法堂穿草鞋，井深绠短终难搆。

作者简介：（?—1370）元明间僧人。浙江象山人，俗姓朱，字楚石，小字昙曜。出家后居嘉兴天宁寺。明初太祖建法会于蒋山，征江南成德高僧，琦为第一。学行为当世所推崇，禅寂之外，专志净业。自号西斋老人。所作西斋净土诗数百首，皆蕴含净土宗教义以劝世。